Hernád családi ház - Belső Udvar - Építész, Kutató és Szakértő Iroda
Hernád családi ház – bejelentési dokumentáció, részleges kiviteli terv 2017-2018
Az épület favázszerkezete 3D-ben megmodellezve készült el.
Építészet: Medgyasszay Péter, kiviteli terv: Medgyasszay Péter, Révész Gabriella
Az épület Hernád meglévő településszövetében, a település észak-nyugati határutcájában tervezett. Az épületformálás során a faluképbe való illeszkedés, illetve a megrendelőkkel közösen elfogadott formai elemkészlet dominált.
A településképi illeszkedés miatt a teljesen délre fordulás nem volt megvalósítható, de a hosszú-házas épület főtengelye dél-nyugatra tájolt, ami jó kompromisszumnak tekinthető. A szobák, nappali, konyha étkező nagy ablakokkal nyit a kedvező égtáj felé.
Az épület nagy részének fűtését biztonsági jelleggel a nappaliba tervezett tömegkályha meg tudja oldani.
Az épület dél-nyugati frontján a nagy ablakfelületek elé tornác készül. A nappali ablakaira zsalugáter tervezett.
Az épület fűtési energiaigényét első lépcsőben elektromos bojler biztosítja. Az elektromos igény fedezésére napelemes rendszer létesítése tervezett (7kW). A felületfűtésre kialakított hőleadó rendszer későbbiekben alkalmas hőszivattyús épületfűtésre is, így az épület tényleg nulla energiaigényűvé, további napelemek telepítésével pluszenergiássá alakítható át. Az épület 7/2006 TNM rendelet egyes lépéseiben részletes módszerével számított “Összesített energetikai jellemző” tervezett értéke, azaz a primerenergia felhasználása 58 kWh/m2a, kielégíti a “közel nulla energiaigényű” épületek követelményét. (A hőszivattyús, napelemes rendszer megvalósításával az épület nulla-energia mérlegűvé fejleszthető.)